Anɛ o ma ha heto ke . . .
ee lo?
dɛbi lo?
eko ɔ?
NƆ́ NƐ BAIBLO Ɔ DE
“Gbogboehi a si temi maa ba.”—Bɔfo Ɔmɛ A Nítsumi 24:15, New World Translation.
BƆNƐ O MA NÁ HE SE HA
ANƐ WA MA NYƐ MA HE NƆ́ NƐ BAIBLO Ɔ DEƆ MAA YE NIINƐ LO?
Ee, ke e hí kulaa a, ngɛ yi mi tomi etɛ a heje:
Mawu ji níhi nɛ wami ngɛ a mi ɔ a Bɔlɔ. Baiblo ɔ tsɔɔ kaa Yehowa Mawu mi lɛ “wami tsuo jeɔ kɛ baa.” (La 36:9; Bɔfo Ɔmɛ A Nítsumi 17:24, 25) Ke nɔ ko gbo ɔ, e ngɛ heii kaa nɔ nɛ bɔ níhi tsuo nɛ wami ngɛ a mi ɔ, ngɛ he wami nɛ e kɛ ma tle lɛ si kɛ ba wami mi ekohu.
Mawu tle nihi si ngɛ blema be ɔ mi. Baiblo ɔ tu nihi kpaanyɔ nɛ a tle mɛ si kɛ ba wami mi ngɛ zugba a nɔ ekohu ɔ a he munyu. Jokuɛwi, nikɔtɔmahi, nyumuhi, kɛ yihi tsuo piɛɛ he. Ngɛ a ti ni komɛ a blɔ fa mi ɔ, nɛ a gbo ɔ, e kɛ we nɛ a tle mɛ si, se nɔ kake lɛɛ e ye ligbi eywiɛ ngɛ yɔkɔ ɔ mi loko a tle lɛ si!—Yohane 11:39-44.
Mawu suɔ kaa e ma tle gbogboehi a si ekohu. Yehowa sume kulaa kaa nɔ ko nɛ e gbo; e buɔ gbenɔ kaa e ji he nyɛlɔ. (1 Korintobi 15:26) Yehowa ngɛ he “bua jɔmi” kaa e maa ye jamɛ a he nyɛlɔ ɔ nɛ ji gbenɔ ɔ, nɔ kunimi. E maa pee enɛ ɔ kɛ gu gbogboehi a si nɛ e ma tle ɔ nɔ. Yehowa hɛ ji nihi nɛ a gbo ɔ a nɔ. E ngɛ he bua jɔmi kaa e ma tle mɛ si kɛ ba wami mi ngɛ zugba a nɔ ekohu.—Hiob 14:14, 15.
MO SUSU HE NƐ O HYƐ
Mɛni heje nɛ wa bwɔɔ nɛ wa gboɔ ɔ?
Baiblo ɔ ha sane bimi nɛ ɔ heto ngɛ 1 MOSE 3:17-19 kɛ ROMABI 5:12.